Heptapotamia
Haec pagina de regione historica explicat. Si regionem administrativam Kazachstaniae quaeris, vide Heptapotamia (regio). Heptapotamia (Casachice Жетісу/Jetisu; Chirgisice Жети-Суу) est regio historica et culturalis inter Balchasch lacum et Tian Schan montes. Partem Heptapotamiae maiorem nunc Kazachstania possidet; Ili fluminis superioris vallis in Xinjiang provincia Sinarum sita est; pars vallis Tschuensis, quae sensu latiore Heptapotamiae pars est, in Chirgisia sita est. Regio Heptapotamia Imperii Russici hic sita erat. Septem flumina, quae nomen Heptapotamiae dant, in Balchasch paene omnes influunt. Indices fluminum varii sunt, sed saepius haec flumina nominantur: Ili Karatal Bien Aksu Lepsi Baskan Sarkand Taldy Kurgan Heptapotamiae urbs maxima est. Montes Alatau Transilienses vel Heptapotamici in regione sitae sunt.